© Дневник

Очаква се натоварване на пътникопотока поради въвеждането на временен 100-процентов контрол на външните за ЕС граници на България, съобщават от ГД "Гранична полиция", цитирани от пресцентъра на МВР. По същата причина по-бавно ще се обработват документите за самоличност на преминаващите през ГКПП с Турция, Македония, Сърбия, както и през ГКПП-Аерогара София.

Засиленият граничен контрол е част от въведените от българското правителство мерки след терористичните атентати във френската столица Париж.

Препоръчва се на българските граждани по възможност да преосмислят своите планове за пътуване, съобразно променената ситуация.

На летище "София" има засилено е полицейско присъствие, както и полицейски кучета, предаде "Фокус". Полетът от Франция за България на "България Еър" закъснява с около 30 минути.Очаква се да пристигне в 14:43 ч., сочат таблата.